Kazlų Rūdos savivaldybė

**Kazlų Rūdos savivaldybė** – administracinis-teritorinis vienetas Lietuvos pietvakarinėje dalyje, Suvalkijos etnografiniame regione. Centras – Kazlų Rūda.

## Geografija

Savivaldybės teritorijos didžiausią dalį užima Šešupės žemuma, pietryčių pakraštį – Veiverių kalvagūbris. Vidaus vandenys užima apie 2% teritorijos. Per teka Višakis, Jūrė, Pilvė, pietvakarine riba – Šešupė, šiaurės vakarų pakraščiu teka Nova. 5 valstybinės reikšmės ežerai (didžiausias – Amalvas) ir 8 tvenkiniai (didžiausi – Pilvės-Vabalkšnės, Kazlų). Raudonplynio, Novaraisčio pelkės. Garsėja miškais, kurie užima 60 proc. ploto, didžiausi – Kazlų Rūdos miškai ir Braziūkų miškai. Dirvožemiai daugiausia smėlžemiai ir jauražemiai, yra durpžemių.

Per savivaldybę eina magistralė „Via Baltica“, plentai Kaunas–Marijampolė, Vilnius–Karaliaučius, Lentvario–Virbalio geležinkelis, jo atšaka Kazlų Rūdos–Šeštokų geležinkelis.


Kazlų Rūdos miškai1.JPG|Kazlų Rūdos miškai
Bebruliske-reservoir.jpg|Apaugę Bebruliškės tvenkiniai
Užbaliai1.JPG|Užubalių apylinkės
Kazlų Rūdos sav1.JPG|Įvažiavimas į savivaldybę nuo Kauno pusės (ties Suvalkijos plentu)


## Istorija

Savivaldybė suformuota per savivaldybių reformą 1999 m. gruodžio 21 d. iš šiaurinės Marijampolės rajono savivaldybės (Kazlų Rūdos seniūnija, dalis Sasnavos seniūnijos) ir pietrytinės Šakių rajono savivaldybės dalies (Jankų seniūnija):
* Marijampolės rajono savivaldybės kadastrinės vietovės: Agurkiškė, Antanavas, Ąžuolų Būda, Bagotoji, Bebruliškė, Griešių miškas, Jūrė, Kazlai, Kazlų Rūdos miestas, Plutiškės, Višakio Rūda;
* Šakių rajono savivaldybės kadastrinės vietovės: Braziūkų miškas, Būda, Jankai, Katinai, Sarapinai.

2009 m. gegužės 22–liepos 2 d. sudarytos 22 seniūnaitijos, lapkričio 25 d. sudaryta dar 1 seniūnaitija.

|-
| 1999 || 554 || 15 700 || || 1 miestas (Kazlų Rūda)
|-
| 2001 m.  || 555 || 14 937 || 4 kaimo seniūnijos || 1 miestas, 182 kaimai, 1 glžk. stoties gyvenvietė 
|-
| 2009 m.  || || || 4 seniūnijos ir 22 seniūnaitijos || 1 miestas, 1 miestelis, 179 kaimai 
|-
| 2011 m.  || || 13 235 || 4 seniūnijos || 1 miestas, 1 miestelis, 180 kaimų 
|-
| 2016 m.  || || || 4 seniūnijos || 1 miestas, 1 miestelis, 185 kaimai 
|-
| 2020 m.  || || || 4 seniūnijos || 183 gyvenvietės, tarp jų – 1 miestas, 1 miestelis, 4 herbinės gyvenvietės 
|-
| 2021 m.  || || 11 054 || 4 seniūnijos || 1 miestas, 1 miestelis, 156 kaimai 
|}

## Gyventojai

Gyventojų tankumas 26,8 žmonių/km². 89,5% gyventojų yra katalikai, 0,5% – stačiatikiai, 0,1% – evangelikai liuteronai (2001 m.). Kazlų Rūdos miesto gyventojai sudarė 49% rajono gyventojų (2005 m.).

### Tautinė sudėtis

## Gyvenvietės

Savivaldybės teritorijoje yra:
* 1 miestas – Kazlų Rūda;
* 1 miestelis – Jūrė;
* 182 kaimai.

Didžiausios gyvenvietės (2021 m.):
# Kazlų Rūda – 5590
# Antanavas – 562
# Jūrė (kaimas) – 401
# Bagotoji – 357
# Jūrė – 355
# Ąžuolų Būda – 329
# Jankai – 279
# Plutiškės – 257
# Gudeliai – 163
# Višakio Rūda – 162

## Administracija

Savivaldybės atstovaujamoji valdžia – Kazlų Rūdos savivaldybės taryba, vykdomoji valdžia – Kazlų Rūdos savivaldybės administracija.

### Seniūnijos

Savivaldybėje yra 4 seniūnijos, jų plotas pateikiamas 2025 m. Adresų registro duomenimis, gyventojų skaičius – 2021 m. surašymo duomenimis.

|}

## Kultūra ir švietimas

2005 m. buvo gimnazija, vidurinė, 6 pagrindinės, pradinė, muzikos mokyklos, lopšelis-darželis, spec. internatinė mokykla, ligoninė, dvi ambulatorinės gydymo įstaigos, 6 medicinos punktai, globos įstaiga pagyvenusiems žmonėms, 7 bažnyčios, 7 kultūros centrai, 11 bibliotekų, sporto centras, Miškų muziejus (Kazlų Rūdos mokomosios miškų urėdijos informacinis centras), Sinderiškių vėjo malūnas.

### Bendrojo lavinimo mokyklos
* Kazlų Rūdos Kazio Griniaus gimnazijos skyrius Antanavo mokykla
* Kazlų Rūdos Elmos mokyklos-darželio Ąžuolų Būdos universalus daugiafunkcis centras
* Kazlų Rūdos Kazio Griniaus gimnazijos skyrius Bagotosios mokykla
* Kazlų Rūdos Kazio Griniaus gimnazijos skyrius Jankų mokykla
* Kazlų Rūdos Kazio Griniaus gimnazijos skyrius Kazlų Rūdos pradinė mokykla
* Kazlų Rūdos Kazio Griniaus gimnazija
* Kazlų Rūdos Kazio Griniaus gimnazijos skyrius Prano Dovydaičio progimnazija
* Kazlų Rūdos Elmos mokykla-darželis
* Kazlų Rūdos „Saulės“ mokykla
* Plutiškių gimnazija

## Paveldas
**Atminimo paminklai:**
* 1944–1952 m. žuvusiems ir užkastiems Žalgirio rinktinės partizanams
* 1944–1953 m. partizanų Tauro apygardos įkūrėjui kun. A. Yliui ir apygardos kapelionui kun. J. Lelešiui
* Iš geležinkelio stoties ištremtiems Lietuvos piliečiams
* 1944–1952 m. Kazlų Rūdos apylinkėse žuvusiems partizanams
* 1991 m. lapkričio 23 d. iš užkasimo vietos perkeltiems ir perlaidotiems 1946 m. liepos 24 d. žuvusiems septyniems partizanams
* 1991 m. mirusiam partizanui politiniam kaliniui V. Lapieniųi (Kazlų Rūdoje)
* 1993 m. spalio 23 d. iš užkasimo vietos perkeltiems ir perlaidotiems 1945 m. birželio mėn. Eglupiuose žuvusiems partizanams broliams J. ir J. Krapavičiams

**Pastatai:**
* Višakio Rūdos Šv. vyskupo Stanislovo bažnyčia
* Antanavo dvaro sodyba su koplyčia

**Parkai:**
* Kazlų Rūdos parkas

## Ekonomika

Visoje savivaldybėje pagaminama 0,5% Lietuvos pramonės produkcijos (2003 m.). Išplėtotas pirminis medienos apdorojimas (bendrovė „Kazlų medis“), medienos gaminių („Girių bizonas“, „Jūrės medis“, „Kronolitas“), šiluminės energetikos įrenginių („Kazlų Rūdos metalas“), mėsos produktų („Čečeta“), tekstilės gaminių („Vip“), biologinio kuro („Skiedryne“) gamyba.

Žemės ūkio naudmenos užima 31,5% teritorijos, iš jų 72,7% – ariamoji žemė, 26,3% – pievos ir natūralios ganyklos, 1,0% – sodai ir uogynai (2005 m.). Ūkio vidutinis dydis 9,46 ha. 64,6% pasėlių užima javai (išauginama 0,4% Lietuvos javų), 7,7% – bulvės (0,9%), 4,8% – daržovės (1,3%), 5,7% – daugiametės žolės. 2004 m. pagaminta 0,5% Lietuvos gyvulininkystės produkcijos (0,5% pieno), užauginama 1,0% Lietuvoje užauginamų galvijų (0,6% karvių), 0,8% arklių, 0,5% avių ir ožkų, 0,4% kiaulių.

Bebruliškėje yra žuvivaisos tvenkiniai (bendrovė „Karpis“). Žilvičių auginimas ir pynimas, sraigių, sliekų veisimas, vaistažolių auginimas. Prie Jūrės tvenkinio yra poilsiavietė.

### Tarptautinė partnerystė

Miestai, su kuriais Kazlų Rūdos savivaldybė yra užmezgusi miestų partnerystės ryšius:
*  Lvuvekas, Lenkija
*  Fromborkas, Lenkija
*  Alėcka, Lenkija
*  Geldapė, Lenkija
*  Onis, Sakartvelas
*  Zondershauzenas, Vokietija
*  Koriukivka, Ukraina

## Šaltiniai

## Nuorodos
* Savivaldybės svetainė
* Kazlų Rūdos savivaldybė: informacinis leidinys. – Kaunas: V3 studija, 2004. – 48 p.: iliustr. – ISBN 9955-9704-1-3